মাধ্যমিকে প্রথম দশে কারা? দেখুন সরাসরি

কলকাতা: শুক্রবার সকালে মাধ্যমিকের ফল (Madhyamik Results 2025) ঘোষণা করল মধ্যশিক্ষা পর্ষদ। এদিন আনুষ্ঠানিক ভাবে ফল ঘোষণা করলেন মধ্যশিক্ষা পর্ষদের (West Bengal Board of Secondary Education) সভাপতি রামানুজ গঙ্গোপাধ্যায়। সকাল ৯টা ৪৫ মিনিট থেকে ওয়েবসাইটে সরাসরি ফল দেখতে পারবে পরীক্ষার্থীরা। পর্ষদ সভাপতি জানিয়েছেন, পাশের নিরিখে প্রথমে পূর্ব মেদিনীপুর, দ্বিতীয়ে কালিম্পং, তৃতীয়ে কলকাতা। চতুর্থ পশ্চিম মেদিনীপুর। পাশের হার ৮৬.৫৬ শতাংশ। এ বছর মাধ্যমে প্রথম দশে আছে ৬৬ জন। প্রথম হয়েছে এক জনই। তাদের মধ্যে এক জন কলকাতার। প্রথম রায়গঞ্জের অদৃত সরকার। প্রাপ্ত নম্বর ৯৯.৯৩ শতাংশ। মাধ্যমিকে দ্বিতীয় স্থানে আছে দু’জন। মালদহের রামকৃষ্ণ মিশন বিবেকানন্দ বিদ্যামন্দিরের অনুভব বিশ্বাস (৬৯৪) এবং বাঁকুড়া বিষ্ণুপুর হাইস্কুলেরসৌম্য পাল (৬৯৪)। তৃতীয় স্থানে বাঁকুড়ার ঈশানী চক্রবর্তী। তার প্রাপ্ত নম্বর ৬৯৩। এবছর মাধ্যমিক পরীক্ষায় মেয়েদের মধ্যে প্রথম হয়েছেন বাঁকুড়ার ঈশানী চক্রবর্তী।

চতুর্থ স্থানে রয়েছে দু’জন। পূর্ব বর্ধমানের মহম্মদ সেলিম এবং পূর্ব মেদিনীপুরের সুপ্রতিক মান্না। দুজনের প্রাপ্ত নম্বর ৬৯২। পঞ্চম হয়েছে চার জন। তাদের মধ্যে হুগলি থেকে রয়েছে তিন জন। সিঞ্চন নন্দী, মহম্মদ আসিফ এবং দীপ্তজিৎ ঘোষ। দক্ষিণ ২৪ পরগনার সোমতীর্থ করণও পঞ্চম হয়েছে। তাদের সকলের প্রাপ্ত নম্বর ৬৯১। ষষ্ঠ স্থানে রয়েছে অঞ্চ দে ফালাকাটা হাইস্কুল, রুদ্রনীল মান্না বিবেকানন্দ শিক্ষানিকেতন হাই স্কুল, অঙ্কন মণ্ডল ও অভ্রদীপ মণ্ডল। প্রাপ্ত নম্বর ৬৯০। বাগবাজারের রামকৃষ্ণ সারদা মিশন সিস্টার নিবেদিতা গার্লস স্কুলের ছাত্রী অবন্তিকা রায় অষ্টম স্থান অধিকার করেছে। সে পেয়েছে ৬৮৮।

আরও পড়ুন: পরীক্ষার ৭০ দিনের মাথায় মাধ্যমিকের ফল প্রকাশ

অন্য বারের মতো এবারও পাশের হারে এগিয়ে জেলা। পাশের নিরিখে প্রথমে পূর্ব মেদিনীপুর, দ্বিতীয়ে কালিম্পং, তৃতীয়ে কলকাতা। চতুর্থ পশ্চিম মেদিনীপুর। পাশের হার ৮৬.৫৬ শতাংশ। এবছর মাধ্যমিক পরীক্ষার দিয়েছে ৯ লক্ষ ৬৯ হাজার ৪২৫ জন। গত বছরের তুলনায় ৫৬ হাজার ৮২৭ জন বেশি। ছেলেদের সংখ্যা ৪ লক্ষ ২৫ হাজার ৮৮১ জন। মেয়েদের সংখ্যা ৫ লক্ষ ৪৩ হাজার ৫৪৪ জন। ছেলেদের চেয়ে মেয়ে পরীক্ষার্থীর সংখ্যা ২৭.২৬ শতাংশ বেশি।

দেখুন ভিডিও